Ellia Green

Ellia Tiriseyani Green (Suva, Australia, 1993ko otsailaren 20a) OAM sariduna, errugbilari australiarra da. Garai batean, Green Australiako zazpiko errugbi (7 taldekiderekin) taldeko kide izan zen, urrezko domina irabazi zuena Rioko 2016ko Udako Olinpiar Jokoetan. Ellia Greenek New Zeeland Warriors errugbi taldean jokatu zuen ere NRLWn txapelketarako.

Lehen urteak 
Suvan (Fiji) jaio zen eta, Greenek bost urte zituela, Australiako Erdialdeko Kostara, Hego Gales Berrira, joan zen.   Sei urterekin hasi zuen Little Athletics kirol programan parte hartzen, esprintean nabarmenduz. Greenek 10 urte eman zituen atletismoan, Australia ordezkatu izan zuen 100 metro, 200 metro eta luzera-jauzian World Junior Championships txapelketetan, bere lehengusuek Green konbentzitu zuten arte zazpiko errugbia probatzeko.  Hasieran, klubeko mailan Warringah taldean jokatzen hasi zen eta 2013ko otsailean Australian debutatu egin zuen.

Green Sydneyko Lane Cove auzoan bizi da.

Karrera profesionala

Zazpiko errugbia 
Greenek 80 metroko entsegu bat lortu zuen Kanadaren aurka Gold Coast Sevens-eko hiru partidako jardunaldian, Fox Sports-en zuzenean igorritako partidan. Lau orduko epean, entsegua 200.000 aldiz baino gehiagotan ikusi zen IRB Sevens World Series Facebookeko orrian. Australian Rugby Sevens programak Green kontratatu zuen 2012an Melbournen, Pathway to Gold Talent ID kanpamendu batean parte hartzen ikusi zuten ostean. Green esprinterra zen, 2009an Qatar-eko Munduko Eskolarteko Jokoetan Australia ordezkatu zuena atletismoan eta 2015eko maiatzean, Twickenham-en, Kanadaren aurkako azken txistua jo ondoren, entsegu irabazlea lortu zuena.    Green Australiako taldeko kide izan zen 2016ko Olinpiar Jokoetan, eta Zeelanda Berria garaitu zuen finalean, kiroleko lehen urrezko domina olinpikoa irabaziz.       

2020ko Olinpiar Jokoak hasi baino lehen, Greenek zailtasunak izan zituen belauneko lesio bat zela eta, ez baitzuen horrelakorik aurreikusi. John Manenti entrenatzaileak taldetik kanpo utzi zuen Green, honako hau esanez: “bere karrerako unerik gogorrena da”, eta hau erantsi zuen: “ezin du lehen bezain azkar korrika egin. Azken batean, hori da bere berezitasuna, eta ez da emaitza onak ateratzen ari.” Greenek, Instagramen, esan zuen: “Azken egunak nahiko luzeak eta gogorrak izan dira, Tokioko Joko Olinpikoetarako ez naizela hautatua izan esan zidatenetik”.

2021eko azaroaren 9an, Greenek zazpiko errugbitik erretiratu zela aitortu zuen.  

Green-ek bere ibilbidea zazpiko errugbiko Sevens Series lehiaketan amaitu zuen 149 agerraldirekin (26.a), 94 plakaketa, 141 entsegu (4.a), 739 puntu (6.a), 90 jokaldi garbi (10.a) eta 244 lasterketa (27.a).

Errugbi liga 
2020ko irailean, Greenek, Australia sevens-eko Evania Pelite taldekidearekin batera,  NRL Women's Premiership (NRLW) New Zealand Warriors taldearekin sinatu zuen. Green Brisbane Broncos-en sinatzeko prest zegoen, baina ez zuen lau asteko epea Queensland-en, COVID-19 koarentenan baldintzapean, igaro nahi izan.  

Bere debutean, Greenek alboko entsegu bat lortu zuen Broncosen aurka 8. minutuan. Ez zuen berriro punturik lortu, baina haren presentzia arriskutsua nabarigarri mantendu zuen partida osoan.   Greenek berriro entsegua egin zuen hirugarren partidan St. George Illawarra Dragons-en aurka, eta Evania Pelite taldekidearekin batera 10-22 irabaztea lortu zuten.

Erreferentziak

Kanpo estekak 
 Ellia Green Australiako Errugbian
 Gudarien profila
 Ellia Green 2018ko Commonwealth Jokoetan

2016ko Udako Olinpiar Jokoetako dominadunak
Olinpiar Jokoetako dominadunak zazpiko errugbian
2016ko Udako Olinpiar Jokoetako errugbilariak
Australiako errugbilariak